branngranat
Store norske leksikon,Samfunn,Forsvar og sikkerhet,Våpen og militært materiell,Våpen,Ammunisjon,Artilleriammunisjon
Branngranat er en granat hvor fyllingen består av et meget brennbart stoff beregnet på å antenne målet.
Moderne branngranater er ofte konstruert med henblikk på å gi kombinasjonseffekt, for eksempel vil en granatfylling av hvitt fosfor tilsatt aluminiumspulver gi både brann- og røykvirkning. Mot luftmål brukes ofte granater med fyllinger som gir brann- og sprengvirkning. Avhengig av hvor og hvordan granaten er forutsatt å virke, brukes anslagsbrannrør, tidsbrannrør eller nærhetsbrannrør. Les mer i Store norske leksikon brannrør